N Á V R H   K O M U N I K É

    Vláda Slovenskej republiky na svojom zasadaní dňa .............. 2001 prerokovala a schválila Účtovnú závierku k 31. 12. 2000, vysporiadanie účtovnej straty z hospodárenia za rok 2000 a rozpočet Slovenského pozemkového fondu na roky 2001 – 2002 – 2003

    Slovenský pozemkový fond v roku 2000 dosiahol pozitívne výsledky               pri plnení úloh vyplývajúcich z príslušných právnych predpisov. Významnou mierou sa podieľal ako účastník konania pri usporiadaní vlastníckych vzťahov k pozemkom podľa zákona číslo 180/1995 Z. z. v znení neskorších predpisov, ako aj pri usporadúvaní vlastníckych vzťahov k pozemkom v zriadených záhradkových osadách podľa zákona číslo 64/1997 Z. z.

    Pri posudzovaní finančného hospodárenia fondu za rok 2000 podľa vládou SR schváleného rozpočtu treba vyzdvihnúť finančné plnenie reštitučných nárokov pre oprávnené osoby v objeme 123 798 tis. Sk a vo forme cenných papierov v nominálnej hodnote 22 880 tis. Sk. Odvody do Štátneho podporného fondu pôdohospodárstva v objeme 53 896 tis. Sk. Aktívne sa podieľal                             na zabezpečovaní viaczdrojového financovania identifikácie vlastníctva k pozemkom podľa zákona číslo 180/1995 Z. z. v znení neskorších predpisov, ako aj v zriadených záhradkových osadách podľa zákona číslo 64/1997 Z. z., s finančným nákladom 49 325 tis. Sk. Aktívne sa podieľal na minimalizácii negatívneho dopadu minuloročného sucha na ekonomiku poľnohospodárskej prvovýroby   ú p r a v o u   nájomného za pozemky pre zmluvných partnerov fondu vo finančnom objeme 57,8 mil. Sk.

    Uvedené vysoko pozitívne finančné ukazovatele hospodárenia fondu                za uplynulý rok majú v sebe zakomponované aj   r i z i k á ,   ktoré v konečnom dôsledku ovplyvnili aj dosiahnutie účtovnej   s t r a t y   z hospodárenia                  v objeme 
-	15 447 tis. Sk.

    Uvedená účtovná strata z hospodárenia SPF za rok 2000 so súhlasom           vlády SR bude účtovne vysporiadaná na ťarchu rezervného fondu SPF                bez nárokov na štátny rozpočet.

Bratislava 09. 03. 2001